Diari Oficial de la Generalitat Valenciana


Sumari del DOGV 3722, del 03-04-2000 (2000/2227)

RESOLUCIÓ de 10 de febrer de 2000, del president de la Comissió Territorial d'Urbanisme d'Alacant, relatiu a la modificació puntual número 4 del Pla General de Dénia.
----------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2227


Data del document
:   10-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Dénia
    * pla d'urbanisme

RESOLUCIÓ de 10 de febrer de 2000, del president de la Comissió Territorial d'Urbanisme d'Alacant, relatiu a la modificació puntual número 4 del Pla General de Dénia. [2000/F2227]
  
La Comissió Territorial d'Urbanisme, en sessió celebrada el dia 2 de març de 1998, adoptà l'acord següent:
  
Vist l'expedient de referència i tenint en compte els següents
  
Antecedents de fet
  
Primer
  
L'ajuntament, en sessió plenària celebrada el dia 10 d'abril de 1997 n'acordà l'aprovació provisional, després de complir els tràmits d'exposició pública per mitjà d'anuncis apareguts en el Diari Oficial de la Generalitat Valenciana de 20 de novembre de 1996 i en un diari d'àmplia difusió provincial el 4 de novembre de 1996, i es van presentar dues al·legacions, que foren desestimades. El Ple de l'ajuntament en sessió del dia 5 de juny de 1997 aprova la documentació per a rectificar les deficiències indicades en l'informe emés pel Servei de Costes.
  
La submodificació número 5 fou aprovada provisionalment per l'ajuntament en sessió plenària celebrada el dia 2 d'octubre de 1997, després de complir els tràmits d'exposició pública, a través d'anuncis apareguts en el Diari Oficial de la Generalitat Valenciana de 22 de juliol de 1997 i en un diari d'àmplia difusió provincial l'1 de juliol de 1997, i no es van presentar al·legacions.
  
Segon
  
La documentació està integrada per memòria informativa i justificativa, plans i normativa urbanística.
  
Tercer
  
L'objecte de la modificació puntual número 4 és agrupar 10 modificacions que han sigut sol·licitades per particulars i assumides per l'ajuntament, i es refereixen a eliminació i modificació de vials, la majoria d'aquestes en l'àmbit del Pla Especial Parc Natural del Montgó i Pla Especial Tossal de Sant Nicolau en el límit amb l'anterior, a una xicoteta reclassificació de sòl urbanitzable en urbà i a una modificació de la normativa per a evitar la discrepància existent entre el que indica un article i el que es reflecteix en els plans.
  
El contingut específic de cada una d'aquestes és el següent:
  
4.1. Reordenació de la zona de les Deveses en l'àrea denominada Tros de la Pataca. Eliminació d'un equipament, requalificant una zona verda dins del domini públic marítim terrestre.
  
4.2. Modificar el traçat d'un vial.
  
4.3. Reclassificar una porció de sòl no urbanitzable per a completar una porció de sòl urbà.
  
4.4. Modificar el traçat d'un vial. L'àmbit assenyalat no es correspon amb el de la modificació.
  
4.5. Eliminar un vial públic al costat de l'ermita de Santa Llúcia per a incrementar la superfície edificable. Es fa a través de conveni.
  
4.6. Modificació d'un vial per a donar-li continuïtat amb el camí Alt de Dénia a Xàbia.
  
4.7. Eliminar un viari en l'àrea del PE del Montgó per a incrementar les parcel·les edificables.
  
4.8. Rectificar un vial perquè una part d'una edificació no quede dins d'aquest.
  
4.9. Rectificació de vial al costat del barranc per a ampliar parcel·la.
  
4.10. Modificar l'article 8.14 de l'ordenança referit a la zona A.1, nucli actual subzona A.1.1., quant a l'altura màxima permesa perquè hi haja concordança amb el que expressen els plans.
  
Quart
  
Consta en l'expedient informe favorable emés pel director general de Costes del Ministeri de Medi Ambient, amb data 31 de juliol de 1997, respecte al canvi de qualificació de la parcel·la limítrofa al domini públic maritimoterrestre, que passa d'estar qualificada A-(«Verd Públic Esportiu» a A-7 «Equipament», està afectada totalment per la servitud de protecció però l'ús es considera compatible.
  
Consta en l'expedient informe favorable de data 18 de desembre de 1997, de l'Oficina del Pla de Carreteres de la Conselleria d'Obres Públiques, Urbanisme i Transports, sense perjudici del que disposa la Diputació titular de la CV-730 (antiga AP-1324), donat que en les modificacions número 4.1 i 4.2 s'alteren entroncaments de carrers a aquesta carretera.
  
Amb data 20 de febrer de 1998 s'ha sol·licitat informe de la Diputació, sense que fins ara s'haja emés.
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU).
  
Segona
  
La documentació està completa, a l'efecte del compliment del que preceptua l'article 27 de la LRAU.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant, es fan les observacions següents:
  
1) Amb caràcter general, s'haurà de tornar a realitzar el quadre resum de la variació d'equipaments, zones verdes, dotacions i aprofitaments, donada l'existència d'errors tant d'una manera global com per a cada modificació en particular.
  
2) En relació amb les modificacions proposades:
  
a) Haurà de justificar-se que l'equipament de la submodificació 4.1 no pertanyia al sistema general de dotacions i equipaments i que en la zona queda garantida una proporció mínima d'equipaments i serveis. No s'aprecia que disminuïsca el sòl lucratiu ja que el sòl on s'ubica la zona verda no tenia cap aprofitament i l'equipament que preveia el pla general estava totalment fora del domini públic terrestre i no tenia cap afecció, per la qual cosa era totalment construïble. Amb la modificació desapareix l'equipament i part de la parcel·la dins del domini públic maritimoterrestre queda qualificat com a zona verda, sense que puga comptabilitzar a efecte d'estàndards de dotacions. Tota la zona dins del domini maritimoterrestre és de domini i ús públic.
  
Per una altra part, quant a les modificacions 4.1 i 4.2 es farà d'acord amb el que indica l'informe del departament de Vies i Obres de la Diputació.
  
b) El fi de la modificació 4.3 és reclassificar una porció de sòl urbanitzable en urbà per a completar una illa de sòl urbà. La reclassificació afecta un cantó xicotet d'aquesta i els vials en els fronts d'aquesta. La modificació té molt poca entitat i sembla coherent completar l'illa i el viari que la circumda. La parcel·la reclassificada ha de cedir i urbanitzar els vials que li donen la condició de solar.
  
c) En la modificació número 4.4 haurà de corregir-se el pla de localització i exposar-se de nou al públic aquesta modificació, donat l'error de situació observat, llevat que se n'haja fet notificació als propietaris afectats. No es veu inconvenient a la modificació si la continuïtat del viari no es considera prioritària per a l'ajuntament.
  
d) Haurà de comprovar-se l'increment de parcel·la edificable en la modificació 4.5 i en la 4.7, així mateix s'haurà de comprovar l'increment d'edificabilitat que suposen.
  
e) En les modificacions 4.6 i 4.9 s'haurà de demanar informe a la Confederació Hidrogràfica del Xúquer per a tots els canvis de viaris que afecten els barrancs.
  
Així mateix, i d'acord amb l'article 55.4 de la LRAU, haurà de sol·licitar-se informe al Consell Superior d'Urbanisme o òrgan que el substituïsca ja que les modificacions anteriors suposen l'alteració de les zones verdes anteriorment previstes.
  
S'hauran d'aclarir les discrepàncies en les justificacions de les diferents propostes ?considerant els 20 metres d'afecció en els barrancs a pesar de les modificacions algunes parcel·les continuen sense ser edificables.
  
Quarta
  
Les modificacions 4.3, 4.8 i 4.10 es consideren, en línies generals, correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tenint en compte respecte a la modificació 4.3 el que assenyala l'apartat b) de la consideració tercera.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:
  
1) Aprovar definitivament les modificacions 4.3, 4.8 i publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en no tenir el document normes urbanístiques.
  
2) Aprovar definitivament la modificació 4.10 i publicar íntegrament aquest acord aprovatori juntament amb les normes urbanístiques corresponents en el Butlletí Oficial de la Província d'Alacant, i inserir en el Diari Oficial de la Generalitat Valenciana una ressenya d'aquest a l'efecte de la immediata entrada en vigor, tot això de conformitat amb el que es disposa en l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
3) Suspendre l'aprovació definitiva de les modificacions 4.1, 4.2, 4.4, 4.5, 4.6, 4.7 i 4.9 fins que siguen reparades les observacions efectuades.
  
Contra aquest acord, que no posa fi a la via administrativa, podrà interposar-se un recurs ordinari davant el conseller d'Obres Públiques, Urbanisme i Transports, en el termini d'un mes, segons el que disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Alacant, 10 de febrer de 2000.- El president de la Comissió Territorial d'Urbanisme: José María Benlliure Moreno.